Mostaro Senasis tiltas
43°20′53″ š. pl. 17°48′39″ r. ilg.﻿ / ﻿43.34806°š. pl. 17.81083°r. ilg.﻿ / 43.34806; 17.81083 Mostaro Senasis tiltas (bosn. Stari most) − tiltas per Neretvos upę, esantis Mostare, Bosnijoje ir Hercegovinoje. Tiltas jungia ir simboliškai dalina miestą į dvi dalis − krikščioniškąją, su bažnyčia ir kryžiumi, ir musulmoniškąją, su gausybe minaretų. Mostaro Senasis tiltas pastatytas 1566 m. Osmanų imperijos laikais. Tiltas prastovėjo daugiau kaip 420 metų, bet 1993 m. lapkričio 9 d. per Bosnijos karą buvo sugriautas. 2004 m. liepos 23 d. UNESCO globojant Mostaro tiltas buvo atstatytas. Rekonstruotas Senasis tiltas yra susitaikymo, tarptautinio bendradarbiavimo ir skirtingų kultūrinių, etninių bei religinių bendruomenių egzistavimo simbolis. Ne veltui ant Mostaro tilto įmūrytas akmuo „Don't forget 93“ (Neužmiršk 1993 m.)